recursal/SuperWikiNEXT-32B huggingface dataset:
आधुनिक काल में बेलिंघम का एक दृश्य
**बेलिंघम दंगे** (Bellingham riots) संयुक्त राज्य अमेरिका के वॉशिन्गटन​ राज्य में बेलिंघम शहर के पास ४ सितम्बर १९०७ को हुए दंगों का नाम है। इसमें ४००-५०० श्वेतवर्णी आदिमयों की भीड़ ने भारतीय-मूल के घरों पर हमला बोल दिया। हमलावरों का ध्येय भारतीयों को स्थानीय लकड़ी मिलों में काम करने से रोकने का था। यह भारतीय अधिकतर सिख थे, हालांकि अमेरिकी अख़बारों में उन्हें 'हिन्दू' कहा गया था। उनपर हमला करने वालों में से बहुत से 'एशिऐटिक ऍक्सक्लूझ़न लीग​' के सदस्य थे, जिनका मक़सद एशियाई लोगों को अमेरिका में न बसने देना था।

भीड़ ने भारतीयों को घरों से निकालकर सड़कों पर फेंका, उन्हें पीटा और उनकी मूल्यवान संपत्तियाँ छीन ली। पुलिस ने पीड़ितों की सहायता करने की बजाए भारतीयों को घेरकर ज़बरदस्ती नगरपालिका गृह में यह कहकर बंद कर दिया कि यह उनकी अपनी सुरक्षा के लिए है। ६ भारतीयों का अस्पताल में उपचार हुआ और ४१० को बेलिंघम जेल में बंद कर दिया गया। दलील फिर यही थी कि यह उनकी अपनी सुरक्षा के लिए है। हमला करने वालों में से किसी को भी नहीं पकड़ा गया।

दंगे-पीड़ितों में से कुछ बेलिंघम छोड़कर वॉशिन्गटन​ राज्य के ही ऍवरेट​ (Everett) इलाक़े चले गए, लेकिन दो महीने बाद वहाँ भी उनके विरुद्ध हमले हुए। कैलिफ़ोर्निया राज्य में और कनाडा के वैनकूवर क्षेत्र में भी उस काल में ऐसे दंगे हुए।

सन्दर्भ
-------

1. ↑  1907 Bellingham Riots Archived 2012-11-28 at the Wayback Machine, Seattle Civil Rights and Labor History Project


| * दे
* वा
* सं
 संयुक्त राज्य अमेरिका के विषय |
| --- |
| इतिहास | 
 तेरह उपनिवेश **·**  अमरीकी क्रान्ति **·** स्वतंत्रता की घोषणा **·**  अमेरिकी गृहयुद्ध **·**  गॅटीस्बर्ग सम्बोधन  **·**  बेलिंघम दंगे  **·**  ऑरेगॉन संधि  **·**  खाड़ी युद्ध  |
| सरकार | 

|  |  |
| --- | --- |
| विधायिका | 
 संविधान  **·**  कांग्रेस  **·**  अमेरिकी सीनेट |
| कार्यपालक | 
 अटॉर्नी जनरल  |
| वैज्ञानिक संसथान | 
नासा  **·**  संयुक्त राज्य भूगर्भ सर्वेक्षण  |
| खुफिया विभा | 
सेंट्रल इंटेलिजेंस एजेंसी  **·** राष्ट्रीय सुरक्षा एजेंसी  |
| सेना | 
अमेरिकी नौसेना **·** संयुक्त राज्य वायुसेना |

 |
| राजनीतिक दल | 
 डेमोक्रैटिक पार्टी  **·**  रिपब्लिकन पार्टी  |
| भूगोल | 

|  |  |
| --- | --- |
| भूमिरूप | 
 पर्वत (एपलाशियन  **·**  आयरन) 
मैदान (ग्रेट प्लेन )
द्वीप (डायोमीड द्वीप)
  |
| क्षेत्र | 
 शहर  **·**  पश्चिमी अमेरिका  **·**  उत्तर अमेरिका |
| जलाशय | 
 नदियाँ (अरकंसास **·** कोलोरेडो **·**  डेलावेअर **·** मिसिसिप्पी **·** हडसन  **·**  मिसोरी **·**  कैन्सास) झीलें (मिशिगन झील) |

 |
| संस्कृति | 
हॉलीवुड **·**  कंट्री म्यूजिक  |
| उत्सव | 
 स्वतंत्रता दिवस  **·** झंडा दिवस  **·**  हैलोवीन  |
| अर्थव्यवस्था | 
 न्यूयॉर्क शेयर बाज़ार  **·** नैस्डैक  |
**भीमबाँध वन्य अभयारण्य** (Bhimbandh Wildlife Sanctuary) भारत के बिहार राज्य के मुंगेर ज़िले में स्थित एक वन्य अभयारण्य है। यहाँ छोटे नागपुर पठार की वन से ढकी पहाड़ियाँ हैं। मान्यता है कि महाभारत-काल में भीम ने यहाँ एक बाँध बनाया था और उसी से इस स्थान का नाम उत्पन्न हुआ है। इस अभयारण्य में व्याघ्र, तेंदुआ, भालु, लंगूर, इत्यादि पाए जाते हैं।

परिचय
-----

भीमबांध एक सुंदर पर्यटक स्थल है। घने जंगलों के बीच स्थित भीमबांध में सुंदर मनोहर पहाड़ियां, मन को मोह लेने वाली प्राकृकित वादियां हैं। यह बिहार के मुंगेर से जमुई जाने वाली मुख्य सड़क से करीब 10 किलोमीटर जंगलों के अंदर स्थित है। भीमबांध में गर्म और ठंडे जल के दो प्राकृतिक स्रोत हैं। ठंड के मौसम में देश-विदेश से भीमबांध में हजारों की संख्या में पर्यटक घूमने और छुट्टियां मनाने आते हैं। ठंड के मौसम में थोड़ी-थोड़ी धूप के बीच गुनगुने पानी में स्नान करने का आनंद ही अनोखा हो जाता है। जाड़े के दिनों में यहां हर उम्र के लोग घूमने आते हैं।

ठंड और गर्म जल का स्रोत कुछ दूरी पर मिल जाता है। इसी गुनगुने पानी में पर्यटक नहाते हैं। पर्यटक अपने साथ भोजन को पकाने का साधन और खाने-पीने के सामान साथ लाते हैं। कुछ पर्यटक पत्थर का चूल्हा बनाकर जगंलों की टूटी हुई लकड़ियों से आग जलाते हैं, और इसी आग में कुदरती रूप से भोजन बनाते और खाते हैं। भीमबांध के आस-पास और घूमने के और भी प्राकृतिक स्थल हैं। भीमबांध में प्रवेश करने से पहले वन विभाग की इजाजत ली जाती है। वन विभाग द्वारा पर्यटकों को जंगल में बहुत अंदर जाने या अकेले घूमने से मना किया जाता है। भीमबांध में पर्यटक सुबह से शाम तक ही ठहर सकते हैं क्योंकि यहां अनेक जंगली जानवर भी पाए जाते हैं। जंगली जानवरों के मिलने के कारण वन और पर्यावरण विभाग द्वारा भीमबांध को अभ्यारण्य का दर्जा भी दिया गया है। भीमबांध में अनेक प्रकार की कीमती जड़ी-बूटियां और लकड़ियां भी मिलती हैं।

भीमबांध से जुड़ा इतिहास
-----------------------

किवदंती है कि महाराभत काल में जब पांडव अज्ञातवास पर थे तब उस दौरान इस जंगल में भी आए थे। अपनी जीविका के लिए भीम ने दो स्रोतों को मिलाने के लिए बांध का निर्माण किया था। इसी कारण इस स्थान का नाम भीमबांध पड़ा।

आवागमन
------

* हवाई मार्ग से यात्रा करने वाले यात्रियों को पटना से भीमबांध जा सकते हैं।
* पटना से बरियापुर रेलवे स्टेशन (मुंगेर) या जमुई रेलवे स्टेशन जाने के लिए अनेक ट्रेन मिल जाती हैं। यहां से आप गाड़ी लेकर भीमबांध जा सकते हैं।
* गाड़ी से यात्रा करने वाले यात्री सीधे भीमबांध पहुंच सकते है। भीमबांध बिहार राज्य के मुंगेर और जमुई जिले की सीमा पर स्थित है। इसलिए आप यहां दो मार्ग से पहुंच सकते हैं। आप मुंगेर के रास्ते बरियारपुर और खड़गपुर होते हुए भीमबांध जा सकते हैं या जमुई जिले से लक्ष्मीपुर के रास्ते भीमबांध पहुंच सकते हैं।

इन्हें भी देखें
---------------

* मुंगेर ज़िलायहां पर CRPF COBRA सदा आपकी सेवा में समर्पित है

सन्दर्भ
-------

1. ↑  "Bihar Tourism: Retrospect and Prospect," Udai Prakash Sinha and Swargesh Kumar, Concept Publishing Company, 2012, ISBN 9788180697999
2. ↑  "Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810
भुडसा ग्राम, भारत देश के राज्य मध्य प्रदेश के जिला कटनी के तहसील बड़वारा के अंतर्गत आने वाला ग्राम है। यह ग्राम जबलपुर संभाग के अंतर्गत आता है। यह कटनी जिले के डिस्ट्रिक्ट हेड क्वार्टर से 38 कि मी पूर्व की ओर, 14 कि मी बड़वारा कलां से तथा 387 कि मी भोपाल से दूर है

{{Infobox settlement

|name =

### भुडसा ग्राम के बारे मे

जनगणना 2011 Archived 2023-03-04 at the Wayback Machine के अनुसार भुडसा ग्राम का स्थान कोड 488393 है। ग्राम भारत देश के मध्य प्रदेश राज्य के अंतर्गत कटनी जिले के तहसील बड़वारा के अंतर्गत आता है।

#### भौगोलिक क्षेत्रफल

भुडसा ग्राम का कुल भौगोलिक क्षेत्रफल 502.06 हेक्टेयर है।

#### जनसंख्या

ग्राम की जनसंख्या 2011 के अनुसार ग्राम की कुल जनसंख्या 2574 है तथा कुल घरों की संख्या 567 है l जिसमे महिलाओं की जनसंख्या 48.8 प्रतिशत तथा शेष पुरुष हैं। ग्राम की साक्षरता दर 61.5 प्रतिशत है।

#### सड़क मार्ग

ग्राम तक पहुँचने के लिए निम्न राष्ट्रीय सड़कों का सहारा लिया जा सकता है

1. NH30
2. NH43

### अन्य जानकारी

भुडसा ग्राम का पिन कोड 483773 है इसका पोस्टल उच्च कार्यालय बडवारा है। 

भुडसा ग्राम के नजदीक के शहर

कटनी, मुरवारा, नौरोज़ाबाद, उमरिया हैं

### Reffrences

1. ↑  "villageinfo".
2. ↑  "cencus india.co.in/bhudsa". मूल से 4 मार्च 2023 को पुरालेखित. अभिगमन तिथि 4 मार्च 2023.
3. ↑  "villageatlas". मूल से 4 मार्च 2023 को पुरालेखित. अभिगमन तिथि 4 मार्च 2023.
4. ↑  "onefivenine.com/india/villages/katni/badwara/bhudsa". 04 march 2023. `|date=` में तिथि प्राचल का मान जाँचें (मदद)
5. ↑  "Bhudsa Village". *www.onefivenine.com*. अभिगमन तिथि 2023-03-04.
6. ↑  "Bhudsa Village in Badwara (Katni) Madhya Pradesh | villageinfo.in". *villageinfo.in*. अभिगमन तिथि 2023-03-04.
7. ↑  "cencus india 20011".. मूल से 4 मार्च 2023 को पुरालेखित. अभिगमन तिथि 4 मार्च 2023. `|website=` में बाहरी कड़ी (मदद)
अन्य तटीय स्थलाकृतियों के साथ बाधा द्वीप
**बाधा द्वीप** (barrier island) तटों पर स्थित एक प्रकार के द्वीप होते हैं जो बहुत चपटे या ढेरों के रूप में जमा रेत के बने होते हैं और समुद्री लहरों व ज्वारभाटाओं द्वारा तट के समानांतर बन जाते हैं। यह अक्सर शृंखलाओं में बन जाते हैं जिनमें चंद द्वीपों से लेकर दर्ज़न से भी अधिक द्वीप हो सकते हैं। आंधी-तूफ़ान और अन्य प्रक्रियाओं से इनमें बदलाव होते रहते हैं लेकिन बाधा द्वीप समुद्री लहरों की ऊर्जा झेलकर अपने पीछे स्थित खारी अनूप झीलों के पानी को शांत रखते हैं जिससे वहाँ आर्द्रभूमि वातावरण पनप सकते हैं।

बाधा द्वीपों की शृंखलाएँ सैंकड़ों किलोमीटर तक चल सकती हैं जिनमें लम्बे आकार के द्वीप एक दूसरे से केवल ज्वारभाटा जल के प्रवाह द्वारा कटी हुई नहरों से से अलग परिभाषित होते हैं। संयुक्त राज्य अमेरिका के टेक्सस राज्य का पादरे द्वीप विश्व का सबसे लम्बा बाधा द्वीप है और इसकी लम्बाई १८२ किमी है।[1] अनुमान लगाया गया है कि दुनिया के लगभग १३% तटरेखाओं पर बाधा द्वीप बने हुए हैं।[2]

इन्हें भी देखें
---------------

* केरल अनूपझीलें

सन्दर्भ
-------

1. ↑  Garrison, J.R. Jr. Williams, J. Potter Miller, S. Weber, E.T. II, McMechan, G. and Zeng, X. 2010, "Ground-penetrating radar study of North Padre Island; Implications for barrier island interval architecture, model for growth of progradational microtidal barrier islands, and Gulf of Mexico sea-level cyclicity:" *Journal of Sedimentary Research,* v. 80, p. 303–319.
2. ↑  Smith, Q.H.T. Heap, A.D. and Nichol, S.L. 2010, "Origin and formation of an estuarine barrier island, Tapora Island, New Zealand:" *Journal of Coastal Research,* v. 26, p. 292–300.
क्लेडोग्राम चित्र, जिसमें नीले व लाल रंग के समूह दोनों एकवर्गीय (मोनोफायलिटिक) हैं (अर्थात उनके अपने-अपने भिन्न सांझे पूर्वज हैं), और अगर इन दोनों का कुछ जीववैज्ञानिक समानताओं के आधार पर समूह बनाया जाए तो वह बहुवर्गी (पोलीफायलिटिक) कहलाएगा
जीवविज्ञान में जीवों के किसी समूह के सन्दर्भ में **बहुवर्गी** या **पोलीफायली** (Polyphyly) वह दशा होती है जिसमें दो या उस से अधिक एकवर्गी (मोनोफायली) समूहों को इस आधार पर सम्मिलित करा जाता है कि उनमें कुछ जीववैज्ञानिक लक्षण सामान होते हैं, जिस से उन जातियों में अभिसारी क्रमविकास (कॉनवेर्जन्ट एवोल्यूशन) के प्रमाण दिखते हैं। यह पारवर्गी (पैराफायली) से भिन्न है, जिनमें एक सांझी पूर्वज जाति होती है लेकिन जीववैज्ञानिक समानताओं की उपस्थिति अनिवार्य नहीं है।

इन्हें भी देखें
---------------

* क्लेड
* एकवर्गी
* पारवर्गी
* सांझा पूर्वज

सन्दर्भ
-------

1. ↑  Dupuis, Claude (1984). "Willi Hennig's impact on taxonomic thought". *Annual Review of Ecology and Systematics*. **15**: 1–24. आइ॰एस॰एस॰एन॰ 0066-4162.
2. ↑  Simpson, Michael George (2006). *Plant systematics*. Burlington; San Diego; London: Academic Press. आई॰ऍस॰बी॰ऍन॰ 978-0-12-644460-5.
3. ↑  Williams, D. M. and Ebach. M. C. 2020. Cladistics: a guide to biological classification. Cambridge University Press.
**ब्रिता सिग्रिड अन्ना लोविसा इगार्ड्ट** (जीवनकाल: 1916 से 1990) एक स्वीडिश नृवंशविज्ञानी और लोकगीतकार थीं। उन्होंने लोक मान्यताओं और रीति-रिवाजों के सम्बन्ध में काफ़ी शोध किया था। वर्ष 1967 से 1973 तक वह लुंड विश्वविद्यालय में लोकजीवन संग्रह से भी जुड़ी रहीं। इसके साथ-साथ वह नॉर्डिक और तुलनात्मक लोककथाओं के अनुसंधान में भी निपुण थीं। आगे चलकर उन्होंने लोक रीति-रिवाजों से जुड़े नृवंशविज्ञानी के अनुसंधान में स्वयं को निपुण किया। वर्ष 1962 में उनकी उच्च श्रेणी की थीसिस *हेस्टस्लाकट ओच रैकर्सकम* (**हिन्दी**: घोड़ों का वध और वध करने वालों की शर्म) प्रकाशित हुई। वह श्वेडिशे वोक्सकुंडे पत्रिका की सह-संपादक भी रही थीं। साथ ही क्वेलन एर्गेबनिस (1961) के साथ-साथ कई पत्रिकाओं में उनके लोककथा सम्बन्धी लेख प्रकाशित होते रहे थें।

प्रारंभिक जीवन, शिक्षा और परिवार
--------------------------------

**ब्रिता सिग्रिड अन्ना लोविसा इगार्ड्ट**  का जन्न 7 अगस्त 1916 को ट्रेलेबॉर्ग में हुआ था। उनके पिता का नाम *अन्ना लोविसा मेलेंडर पोस्टमास्टर अरविद गॉटफ्रिड मेलेंडर* था और उनकी माता का नाम *ऑगस्टा मटिल्डा (मैटिस) नी जॉन्सन* था। वह अपने परिवार की दूसरी संतान थी। 1936 में उन्होंने लड़कियों के लिए विशेष तौर पर बनाया गया स्कूल, *माल्मो हाई स्कूल* से दसवीं की परीक्षा पास की। इसके बाद उन्होंने नॉर्डिक अध्ययन एवं धर्म और लोककथाओं के इतिहास के अध्ययन में 1941 में स्नातक की उपाधि प्राप्त की। वर्ष 1941 में उन्होंने बैंकर *ओटो एगार्ड्ट* नामक व्यक्ति से शादी की, जिनसे उन्हें दो बच्चे ईवा-मिया और पीटर हुए। वर्ष 1962 में प्रकाशित उनकी थीसिस *हेस्टस्लाकट ओच रैकर्सकम* (**हिन्दी**: घोड़ों का वध और वध करने वालों की शर्म) पर उन्हें डॉक्टरेट की उपाधि से सम्मानित किया गया।

सन्दर्भ
-------

1. ↑  Blehr, Barbro (2006). "Stringens och spårskifte: Om Brita Egardts Hästslakt och rackarskam". Diva Portal: Stockholm University. अभिगमन तिथि 5 February 2023.
2. 1 2  Blehr, Barbro (8 March 2018). "Brita Sigrid Anna Lovisa Egardt". Svenskt kvinnobiografiskt lexikon. अभिगमन तिथि 5 February 2023.
3. ↑  "Egart, Brita S A L" (स्वीडिश में). Vem är Vem? / Skåne, Halland, Blekinge 1966 /. 1966. अभिगमन तिथि 5 February 2023.
4. ↑  Blehr, Barbro (8 March 2018). "Brita Sigrid Anna Lovisa Egardt" (स्वीडिश में). Svenskt kvinnobiografiskt lexikon. अभिगमन तिथि 5 February 2023.
शासन की सुविधा के लिये गुप्त वंश के शासकों ने साम्राज्य को अनेक **भुक्तियों** में विभाजित किया था। ये भुक्तियाँ वर्तमान कमिश्नरी की भाँति थीं जिनमें कई 'विषय' या जिले होते थे। भुक्तियों का शासन 'उपरिक' नाम के अधिकारियों के हाथ में था जो अधिक शक्तिशाली हो जाने पर 'उपरिक महाराज' कहलाते थे।

परिचय
-----

गुप्तोत्तर काल में शासन की इकाई के रूप में भुक्ति के उल्लेख अधिक नहीं मिलते। प्रतिहार साम्राज्य में ऐसे कुछ उल्लेख हैं किंतु उनकी संख्या अधिक नहीं है। परमार, गहड़वाल, चंदेल और चालुक्यों के साम्राज्य में अधिक विस्तृत नहीं थे, भुक्ति के उल्लेख नहीं मिलता। बंगाल में पालों के बड़े साम्राज्य के कारण भुक्ति के उल्लेख हैं। असम में भी भुक्ति का उपयोग संभवत: पालों के साथ दीर्घकालीन संबंध के कारण था। गुप्तोत्तर काल में सम्राज्य का बहुत बड़ा भाग सामंतों के अधिकार में होने के कारण केंद्र द्वारा शासित प्रदेश इतना बड़ा नहीं था कि उसे भुक्ति जैसी बड़ी इकाइयों में बाँटा जा सके।

राष्ट्रकूट वंश, जो गंगा के मैदान के संपर्क में रहा, अपने कुछ अभिलेखों में कुछ भुक्तियों के नाम देता है, किंतु वहाँ यह विषय का विभाजन था। जो वर्तमान तालुक या तहसील जैसा छोटा था और उसमें प्राय: केवल ५० से ७० तक गाँव होते थे।

कुछ स्थलों पर भुक्ति का शासन के विभाजन के विशिष्ट अर्थ में उपयोग नहीं मिलता; यथा ईदा अभिलेख में 'वर्धमान भुक्ति' के अंतर्गत दंडभुक्ति एक मंडल था। इसी प्रकार तीरभुक्ति नगर के नाम के रूप में भी प्रयुक्त हुआ है।

गुप्तोत्तर काल में भुक्ति का उपयोग सामंतों की जागीर के अर्थ में भी मिलता है। यह उपयोग भुक्ति के शाब्दिक अर्थ पर आधारित था। कई चाहमान अभिलेखों, कीर्तिकौमुदी और उपमिति भवप्रपंच कथा में भुक्ति का उपयोग इस अर्थ में है।

धर्मशास्त्रों में 'भुक्ति'
--------------------------

धर्मशास्त्रों में भुक्ति अथवा भोग का इसके शाब्दिक अर्थ के आधार पर एक विशिष्ट उपयोग मिलता है। किसी संपत्ति पर स्वामित्त्व के लिये आवश्यक हैं - भुक्ति और आगम (स्वत्व का अधिकार)। इसी कारण भुक्ति दो प्रकार की मानी गई है - सागमा और अनागमा। आगम और भुक्ति एक दूसरे पर अवलंबित और संबंधित हैं। बिना आगम के संपत्ति का भोग करनेवाला चोर के तुल्य कहा गया है किंतु स्वामित्व सिद्ध करने के लिये भुक्ति को अधिक महत्व दिया जाता था। संपत्ति का स्थानांतर लिखित और साक्षीयुक्त होने पर यदि भुक्ति रहित है तो संशयात्मक रहेगा। धर्मशास्त्रों में भुक्ति और आगम के तुलनात्मक महत्व और दीर्घकालीन भुक्ति की अवधि के संबंध में, जिससे स्वामित्व की प्राप्ति होती है, बड़ा मतभेद रहा है। उत्तरकालीन टीकाओं ने इन विरोधों को मिटाने को प्रयत्न किया है। पूर्वकालीन स्मृतियों ने २० वर्षो तक अनागम भुक्ति को स्वामित्व के लिये पर्याप्त माना है, किंतु उत्तरकालीन स्मृतियों ने इसका समय ६० वर्ष तक बताया है। प्राय: तीन पीढ़ियों तक के अनधिकारी भोग (त्रिपुरुष भोग) को स्वामित्व उत्पन्न करने में समर्थ कहा गया है। एक विवेचना मिलता है कि मानव स्मरण काल के भीतर ही भुक्ति को आगम की अपेक्षा होती है स्मार्तकाल के बाहर तीन पीढ़ियों तक का भोग पर्याप्त है। कुछ स्मृतिकारों ने चल संपत्ति के संबंध में स्वामित्व स्थापित करने वाले भोग की अवधि ४,५ या १ वर्ष की कही है जो वास्तव में भुक्ति के महत्व के स्वीकृत मात्र है।
"बीबीसी टेलीविजन सेवा" यहाँ पुनर्प्रेषित होता है। प्रमुख बीबीसी चैनल को पहले बीबीसी टेलीविजन सेवा के रूप में जाना जाता था के लिए, बीबीसी वन देखें।

**बीबीसी टेलीविजन** बीबीसी की एक सेवा है। निगम ने 1927 से एक शाही चार्टर की शर्तों के तहत यूनाइटेड किंगडम में काम किया है। इसने 1932 से अपने स्वयं के स्टूडियो से टेलीविजन कार्यक्रमों का उत्पादन किया, हालांकि टेलीविजन प्रसारण की अपनी नियमित सेवा की शुरुआत 2 नवंबर 1936 से की जाती है।

बीबीसी के घरेलू टेलीविज़न चैनलों का कोई व्यावसायिक विज्ञापन नहीं है और सामूहिक रूप से वे ब्रिटेन के सभी 30% से अधिक को देखते हैं। सेवाओं को एक टेलीविजन लाइसेंस द्वारा वित्त पोषित किया जाता है।

2016 के लाइसेंस शुल्क के निपटान के परिणामस्वरूप, बीबीसी टेलीविजन डिवीजन को विभाजित किया गया था, इन-हाउस टेलीविजन उत्पादन को बीबीसी स्टूडियो और टेलीविजन के शेष भागों (चैनल और शैली कमीशन, बीबीसी स्पोर्ट, बीबीसी थ्री और बीबीसी) नामक एक नए प्रभाग में विभाजित किया गया था। बीबीसी आईप्लेयर) का नाम **बीबीसी सामग्री** के रूप में लिया जा रहा है।

सन्दर्भ
-------

1. ↑  *Radio Times – The Journal of the BBC*, issue dated 27 October 1957: *The 21st Anniversary of BBC Television*
2. ↑  "Total viewing summary Oct 7 – Oct 13 2013". BARB. मूल से 17 October 2013 को पुरालेखित. अभिगमन तिथि 27 October 2013. % viewer-ship of all TV viewing: BBC1 (20.2), BBC2 (5.8), BBC3 (1.4), BBC4 (1.0), CBBC (0.6), Cbeebies (1.2), BBC News (1.0) = 31.2% of total viewer minutes relative to all other channels
3. ↑  "Who we are and how we commission". BBC. 2016. अभिगमन तिथि 19 November 2016.
सोवियत संघ से बेलारूस की स्वतंत्रता के बाद, सोवियत काल से पहले के अपने **राष्ट्रीय चिह्नों** को पुनः परिभाषित किया। इसमें लाल और श्वेत पट्टियों वाला एक ध्वज, घोड़े की पीठ पर आकर्मण की मुद्रा में बैठा शूरवीर का कुलचिह्न शामिल हैं। इन राष्ट्रिय चिह्नों को १९९५ के विवादित मतदान के बाद सोवियत-काल के चिह्नों से प्रतिस्थापित किया गया। राष्ट्रगान सहित इन दो चिह्नों को संवैधानिक रूप से बेलारूस के राष्ट्रीय प्रतीकों के रूप में शामिल किया गया है।

कानून
-----

वर्ष १९९४ में बेलारूस के संविधान के अनुच्छेद १९ में देश के राष्ट्रीय चिह्नों की सूची दी गयी है। अनुच्छेद १९ के अनुसार:

प्रत्येक राष्ट्रीय चिह्न को आगे उसके नियम से परिभाषित किया जायेगा। राष्ट्रीय प्रतीकों का उपयोग प्रत्येक प्रतीक से सम्बंधित नियम में समाहित होगा।

राष्ट्रीय ध्वज
--------------

राष्ट्रीय ध्वज
वर्ष १९९५ के जनमत संग्रह में दो में से एक प्रतीक को राष्ट्रीय ध्वज के रूप में चुना गया और इसे ७ जून १९९५ से काम में लिया जा रहा है। ध्वज के मुख्य भाग में लाल और हरे, दो रंगों को प्रयुक्त किया गया है। इसके अलावा पहराया जाने वाला भाग अन्य रूप में अलंकृत किया गया है। वर्तमान ध्वज १९५१ के ध्वज का आधुनिकीकरण है जो देश के सोवियत संघ के गणराज्य के रूप में था। सोवियत संस्करण में हथौड़ा और हँसिया फहराने के उपरी भाग में स्थित थे तथा अलंकृत रंगों को उल्टा कर दिया गया है। सरकारी आधिकारिकों और अभिकरणों द्वारा प्रयुक्त विभिन्न ध्वज राष्ट्रीय ध्वज पर आधारित थे।

प्रतिस्थापित करने के बावजूद, बेलारूस का पुराना ध्वज वर्तमान बेलारूसी राष्ट्रपति अलेक्जेंडर लुकशेंको के विरोधियों द्वारा काम में लिया जाता है। पूर्व ध्वज श्वेत पृष्ठभूमि के साथ मध्य में लाल क्षेतिज पट्टियों से बना था। यह बेलारूसी राष्ट्रीय गणराज्य और सोवियत संघ से १९९१ में स्वतंत्रता के बाद काम में लिया जाता था।

राष्ट्रीय प्रतीक
----------------

राष्ट्रीय प्रतीक

ऐतिहासिक प्रतीक
---------------

* 1918 - 1919, 1991–1995 ध्वज1918 - 1919, 1991–1995 ध्वज
* 1918-1919, 1991–1995 राष्ट्रीय कुल चिह्न1918-1919, 1991–1995 राष्ट्रीय कुल चिह्न

अनाधिकारिक प्रतीक
-----------------

राष्ट्रीय ध्वज, राष्ट्रगान और राष्ट्रप्रतीक के अतिरिक्त बेलारूस के विभिन्न अनाधिकारिक चिह्न भी हैं। क्रॉस ऑफ़ यूफ्रोसेयना, १२वीं सदी का स्मारक चिह्न जो द्वितीय विश्व युद्ध के समय गायब हो गया था, को बेलारूस का आध्यात्मिक प्रतीक माना जाता है। यूरोपीय जंगली बैल, जिसे सामन्यतः विसेंट कहा जाता है, बेलारूस और बेलावेझा जंगल के प्रतीक के रूप में देखा जाता है। यह ब्रेस्ट ओब्लास्त के प्रतीकों में भी शामिल है। * मिन्स्क चिड़ियाघर का एक नर विसेंटमिन्स्क चिड़ियाघर का एक नर विसेंट
* श्वेत बलाकश्वेत बलाक
* कॉर्नफ्लावरकॉर्नफ्लावर
* क्रॉस ऑफ़ यूफ्रोसेयनाक्रॉस ऑफ़ यूफ्रोसेयना

सन्दर्भ
-------

1. ↑  (Belarusian) Webpage Archived 2016-03-27 at the Wayback Machine showing photos of the white-red-white flag being used by the group Zubr
2. ↑  "संग्रहीत प्रति". मूल से 27 नवंबर 2011 को पुरालेखित. अभिगमन तिथि 3 अप्रैल 2016.
3. ↑  "Information about heraldic symbols". Brest Regional Executive Commettee. अभिगमन तिथि 2007-10-13.
**बेली ललिता** (26 अप्रैल 1974 - 26 मई 1999) एक भारतीय लोक गायक और तेलंगाना कला समिति के संस्थापक थे।  उनकी मृत्यु अल्प उम्र में 26 मई 1999 को नलगोंडा जिला के भोंगीर गांव में हो गया।

जीवन
----

उनका जन्म नलगोंडा जिले के एक तेलुगु भाषी कुरूमा हिंदू परिवार, नानकपेट, अतामाकुर मंडली में हुआ था। उनका एक भाई, बेल्ली कृष्णा, एक कार्यकर्ता और एक सरकारी कर्मचारी और 5 बहनें थीं। वह 1990 के दशक के अंत में तेलंगाना क्षेत्र में नागरिक स्वतंत्रता आंदोलन और राज्य के लिए एक कार्यकर्ता के रूप में सक्रिय थी  उनके पिता एक ओग्गू कथा गायक और एक मजदूर थे। वह तेलंगाना राज्य के कारण के लिए लड़ रही थी और ग्रामीण इलाकों में बेहद लोकप्रिय थी। 1999 में समाजवादी पार्टी द्वारा उन्हें भोंगीर निर्वाचन क्षेत्र से एक सीट की पेशकश की गई थी।

मृत्यु
------

1999 में, उसका अपहरण कर लिया गया, उसके साथ मारपीट की गई और कुल्हाड़ी से काटकर उसके शरीर के अंगों को 17 टुकड़ों में काट दिया गया। उसके शरीर के कुछ हिस्सों को तब हमलावरों द्वारा चौतूपाल पुलिस स्टेशन के सामने फेंक दिया गया था। प्रारंभ में, तत्कालीन टीडीपी सरकार के गृह मंत्री एलिमिनेटी माधव रेड्डी को हत्या में फंसाया गया था, लेकिन बाद में स्थानीय नक्सली गॉडफादर और किंगपिन मोहम्मद नईमुद्दीन को संकेत दिए जाने के बाद इसे साफ़ कर दिया गया।  उसके तीन भाई भी मारे गए, शेष भाई कृष्ण 2000 से 2017 तक छिपे रहे।

सन्दर्भ
-------

1. ↑  "Belli Lalitha Profile & Death Secret". 8 August 2016. मूल से 20 सितंबर 2016 को पुरालेखित. अभिगमन तिथि 28 फ़रवरी 2020. [*अविश्वनीय स्रोत?*]
2. ↑   [*मृत कड़ियाँ*]
3. ↑   [*मृत कड़ियाँ*]
4. ↑  Face To Face With Belli Lalitha’s Sister Archived 2020-02-16 at the Wayback Machine - AP7AM.com Reporting
5. ↑  Hindustan Times  Archived 2019-07-17 at the Wayback Machine
6. ↑  The Hindu  Archived 2020-02-16 at the Wayback Machine
7. ↑  Sakshi  Archived 2020-02-16 at the Wayback Machine
8. ↑  Times of India Nayeem victim's brother returns after 17-yr exile Archived 2018-11-21 at the Wayback Machine

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***बेल्ली ललिता***  से सम्बन्धित मीडिया है।  |
रजत भूर्ज
भूर्ज की लकड़ी
**भूर्ज** को अंग्रेजी में बर्च (Birch) कहते हैं। यह बेटुलेसिई (Doo doo) कुल का पेड़ है। इसके अधिकाश पेड़ मध्यम विस्तार के होते हैं। कुछ तो क्षुप (Shrub) किस्म के भी होते हैं। उत्तर अमरीका, यूरोप, उत्तर एशिया और हिमालय में 1,400 फुट से अधिक ऊँचाई पर ये साधारणतया पाए जाते हैं। इनकी पत्तियाँ क्रचक्री (serrat) तथा पर्णपाती (deciduous) होती हैं। एक ही पेड़ पर नर और मादा के कैटकिन (catkins) होते हैं। नर कैटकिन शरत्‌ (पतझड़) ऋतु में और मादा कैटकिन वसंत ऋतु में प्रकट होते हैं। इनके फल छोटे छोटे और पंखदार होते हैं। वृक्ष की छाल कागज के सदृश उखड़ती है, जिसे 'भोजपत्र' कहते हैं। एक समय भारत में भोजपत्र पर ही पुस्तकें लिखी जाती थी। भोजपत्र सामान्य कागज से अधिक टिकाऊ समझा जाता है। आज भी भोजपत्र पर तांत्रिक मंत्र और कवचादि लिखे जाते हैं। ऐसे मंत्र और कवच जल्द फलदेनेवाले समझे जाते हैं। पेड़ की भीतरी छाल से जो भोजपत्र प्राप्त होता है। वह लिखने के लिये अच्छा समझा जाता है। कुछ विशिष्ट धार्मिक अवसरों पर लोग इसका वस्त्र भी धारण करते हैं। भूर्ज के पेड़ कई प्रकार के होते हैं। इनकी निम्नलिखित किस्में अधिक महत्व की है:

कानू भूर्ज
----------

इसका वैज्ञानिक नाम बेटुला पापायरिफेरा (Betula papyrifera) है। इसको कभी कभी श्वेत भूर्ज भी कहते हैं, क्योंकि इसकी छाल मलाई सी सफेद रंग की होती है। इसको मंत्रभूर्ज भी कहते हैं, क्योंकि इसकी छाल इतनी पतली होती है कि उसपर सुभीते से लिखा जा सकता है। इस भूर्ज की छाल से प्याले, तश्तरियाँ, आभूषण, छोटी छोटी टोकरियाँ आदि बनाई जाती हैं। इसकी लकड़ी से लुगदी और जूते के साँचे या फरमें भी बनते हैं। लकड़ी जलावन के काम में भी आती है। हिमालय क्षेत्रों के अतिरिक्त यह कैनाडा, उत्तरी अमरीका और उत्तरी यूरोप में उपजता है।

पीत भूर्ज
---------

इसको कभी रजत भूर्ज भी कहते हैं। इसका वैज्ञानिक नाम बी0 ल्यूटिया (B. Lutea) है। पेड़ के वयस्क होने पर इसकी छाल का रंग पीलापन लिए हुए धुँधले धूसर रंग का होता है। यह मासाचुसेट्स, फ्लोरिडा और टेक्सस में अधिक पाया जाता है। इसकी लकड़ी मजबूत होती है और फर्निचर, खेती के औजारों तथा अन्य घरेलू कामों के लिये अच्छी समझी जाती है।

रक्त भूर्ज
----------

इसे कहीं कहीं नदी भूर्ज भी कहते हैं, क्योंकि यह नदी, पोखरों तथा दलदली भूमि के तटों पर बहुधा उगता हुआ पाया जाता है। इसके छोटे पेड़ों की छाल का रंग गुलाबी होता है। पीछे वह काला हो जाता है। इसके पेड़ 50 से 60 फुट तक ऊंचे होते हें। यह दक्षिण अमरीका में विशेष रूप से पाया जाता है। इसका वैज्ञानिक नाम ब0 निग्रा (B. nigra) हैं।

कृष्ण भूर्ज
-----------

इसका वैज्ञानिक नाम बी0 लेंटा (B. Lenta) है। इसे चेरी या मीठा भूर्ज भी कहते हैं। यह 60 से 80 फुट तक ऊँचा होता है। इसके शीर्ष सुंदर होते हैं। इसकी शाखाएँ पतली और टहनियाँ कोमल होती हैं। इसकी लकड़ी श्याम रंग की तथा कठोर होती है और दाने गठे हुए होते हैं। फर्निचर और घर के अंदर की सजावट के सामानों के निर्माण के लिये इसकी लकड़ी बहुमूल्य समझी जाती है।

धूसर भूर्ज
----------

इसका वैज्ञानिक नाम *बी0 पोपुलिफोलिया* (B. populifolia) है। इसका पेड़ छोटा, 40 फुट से अधिक ऊँचा नहीं होता है। अमरीका के अनेक राज्यों में यह पाया जाता है। इसकी छाल घूसर सफेद रंग की होती है। छाल कड़ी होती है और उसके स्तर अधिक दृढ़ता से चिपके रहते हें। इससे अनेक सांचे, फिरकी और अन्य सामान बनते हैं। यह ईधंन में भी काम आता है। इसकी लुगदी भी बनती हे।

इन्हें भी देखें
---------------

* भोजपत्र

बाहरी कड़ियाँ
-------------

* Tree Family Betulaceae Diagnostic photos of many species, Morton Arboretum specimens
**बेडु पाको बारमासा** (हिन्दी: *पहाड़ी अंजीर वर्ष भर पकते हैं*), उत्तराखण्ड का एक प्रसिद्ध कुमाऊँनी लोकगीत है, जिसके रचयिता स्व. बृजेन्द्र लाल शाह हैं। मोहन उप्रेती तथा बृजमोहन शाह द्वारा संगीतबद्ध यह गीत दुनिया भर में उत्तराखण्डियों द्वारा सुना जाता है। राग दुर्गा पर आधारित इस गीत को पहली बार वर्ष १९५२ में राजकीय इण्टर कॉलेज, नैनीताल के मंच पर गाया गया। बाद में इसे दिल्ली में तीन मूर्ति भवन में एक अन्तर्राष्ट्रीय सभा के सम्मान में प्रदर्शित किया गया, जिससे इसे अधिक प्रसिद्धि मिली। उस सभा में एचएमवी द्वारा बनाये गए इस गीत की रिकॉर्डिंग समस्त मेहमानों को स्मारिका के रूप में भी दी गयी थीं। यह भारत के पहले प्रधानमंत्री, जवाहर लाल नेहरू के पसंदीदा गीतों में से था। 

गीत यह है-
बेडु पाको बारा मासा, ओ नरणी काफल पाको चैत मेरी छैला
बेडु पाको बारा मासा, ओ नरण काफल पाको चैत मेरी छैला – २
बेडु पाको बारा मासा -२, ओ नरण काफल पाको चैत मेरी छैला – २ (कोरस)
भुण भुण दीन आयो -२ नरण पूजा तेरी मैत मेरी छैला -२
बेडु पाको बारा मासा -२, ओ नरण काफल पाको चैत मेरी छैला – २
आप खांछे पन सुपारी -२, नरण मैं पीलूँ छ बीड़ी मेरी छैला -२
बेडु पाको बारा मासा -२, ओ नरण काफल पाको चैत मेरी छैला – २
अल्मोडा की नंदा देवी, नरण फुल छढ़ूनी पाती मेरी छैला
बेडु पाको बारा मासा -२
त्यार खुटा मा कांटो बुड्या, नरणा मेरी खुटी पीड़ा मेरी छैला
बेडु पाको बारा मासा -२
अल्मोडा को लल्ल बजार, नरणा लल्ल मटा की सीढ़ी मेरी छैला
बेडु पाको बारा मासा -२

सन्दर्भ
-------

1. 1 2  Upreti, Deepak (27 April 2016). "आग से धधक रहे जंगलों के बीच हरा-भरा खड़ा है ये पेड़". Pithoragarh: Amar Ujala. मूल से 22 अगस्त 2017 को पुरालेखित. अभिगमन तिथि 13 June 2017. `|last1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद)
2. ↑  Uniyal, Ruchika. "Millennial musicians sing to revive 'dying' Garhwali language" (अंग्रेज़ी में). New Delhi: The Times of India. मूल से 11 नवंबर 2016 को पुरालेखित. अभिगमन तिथि 13 June 2017. `|last1=` और `|last=` के एक से अधिक मान दिए गए हैं (मदद); `|first1=` और `|first=` के एक से अधिक मान दिए गए हैं (मदद)
3. ↑  वेद विलास, उनियाल (2 जून 2018). "नारेण काफल पाको चैता..." *देवभूमि मीडिया*. मूल से 19 जुलाई 2018 को पुरालेखित. अभिगमन तिथि 7 सितम्बर 2018.
4. ↑  "Uttarakhandis showcase their culture". IndianNewslink. 14 February 2016. मूल से 11 मार्च 2016 को पुरालेखित. अभिगमन तिथि 11 March 2016.
ऍन॰जी॰सी॰ १४२७ए पृथ्वी से ५.२ करोड़ प्रकाश-वर्ष दूर स्थित एक बेढंगी आकाशगंगा है
**बेढंगी गैलेक्सी** या **इर्रेग्युलर गैलेक्सी** ऐसी गैलेक्सी को कहते जिसका कोई व्यवस्थित आकार न हो, यानि यह हबल अनुक्रम की सर्पिल, लेंसनुमा और अंडाकार की किसी श्रेणी में ना आये। इनका आकार टेढ़ा-मेढ़ा होता है और इनमें न तो साफ़ भुजाएं होती हैं न ही केंद्रीय गोला जो की व्यवस्थित गैलेक्सियों में नज़र आते हैं। वैज्ञानिकों का अनुमान है के हमारे ब्रह्माण्ड में लगभग २५% गैलेक्सियाँ ऐसी बेढंगी होती हैं। माना जाता है के इनमें से अधिकतर कभी सर्पिल या अंडाकार रही होती हैं लेकिन गुरुत्वाकर्षण के अस्त-व्यस्त प्रभावों से इनका आकार बिगड़ जाता है। देखा गया है के बेढंगी गैलेक्सियों में गैस और धूल की बहुत तादाद होती है। हमारी अपनी गैलेक्सी आकाशगंगा के इर्द-गिर्द घूमती कुछ उपग्रही गैलेक्सियाँ, जैसे की बड़ा और छोटा मॅजलॅनिक बादल बेढंगी गैलेक्सियाँ हैं।

अन्य भाषाओँ में
---------------

अंग्रेज़ी में "बेढंगी गैलेक्सी" को "इर्रेग्युलर गैलॅक्सी" (irregular galaxy) कहते हैं। इसे अरबी में "मजरा ग़ैर मुन्तेज़मा" (مجرة غير منتظمة‎, यानि "बिना इंतज़ाम वाली गैलेक्सी") कहते हैं।

इन्हें भी देखें
---------------

* गैलेक्सी
* मॅजलॅनिक बादल
* हबल अनुक्रम

सन्दर्भ
-------
**मसानी अम्मान** एक हिंदू देवी हैं। उन्हें मुख्य रूप से तमिलनाडु में कुछ वर्गों द्वारा कुलदेवी के रूप में पूजा जाता है, जहाँ उन्हें महादेवी के अवतार (अभिव्यक्ति) के रूप में माना जाता है। उनका मंदिर तमिलनाडु राज्य, भारत के कोयंबटूर जिले के अन्नामलाई, पोलाची में स्थित है। 

अरुलमिगु मसानी अम्मन मंदिर जिसे अनामलाई मसानी अम्मन मंदिर भी कहा जाता है, अन्नामलाई में स्थित एक अत्यधिक प्रतिष्ठित मंदिर है, जो पोल्लाची से लगभग 24कि.मी. दक्षिण-पश्चिमी दूर स्थित है। यह अलियार नदी और उप्पर धारा के संगम पर स्थित है, जो शक्तिशाली अनाईमलाई पहाड़ियों की पृष्ठभूमि में घास के मैदानों के बीच बसा हुआ है।। मंदिर में देवी अरुलमिगु मसानी अम्मान को पीठासीन देवी के रूप में स्थापित किया गया है। देवी को सिर से पैर तक 15 फीट की लेटी हुई मुद्रा में देखा जाता है, जो अद्वितीय है। इस परिसर में पूजे जाने वाले अन्य देवताओं में *नीति काल* (न्याय का पत्थर) और महामुनियप्पन शामिल हैं। यहाँ पर एक लोकप्रिय मान्यता है कि मसानी अम्मन अपने त्रिशूल के के चारों ओर घूमने वाले की कोई भी बीमारी ठीक कर देती है।

दंतकथा
------

स्थानीय परंपरा के अनुसार प्राचीन काल में अन्नामलाई को नन्नूर के नाम से जाना जाता था और इस क्षेत्र पर नन्नूरन का शासन था। उसने उन लोगों पर कड़ी सजा का ऐलान किया था जो उसके घने आम के बाग से फल तोड़ते थे। एक दिन एक महिला ने सख्त उपायों को न जानते हुए एक फल का सेवन किया। नन्नूरन ने आम जनता की दलील के बावजूद उसे मौत की सजा सुनाई। बाद में विजयमंगलम के पास एक लड़ाई में ग्रामीणों द्वारा नन्नूरन को मार दिया गया और उस महिला की पूजा करने के लिए एक मंदिर बनाया गया जिसने अपना बलिदान दिया था। चूंकि महिला को मार दिया गया था इसलिए देवी को मसानी कहा जाता था जिसका पुरानी तमिल में अर्थ आम था। देवी को बाद में मसानी अम्मान के नाम से जाना जाने लगा।

सन्दर्भ
-------

1. ↑  Singh, Nagendra Kr (2006). *Global Encyclopaedia of the South Indian Dalit's Ethnography* (अंग्रेज़ी में). Global Vision Publishing House. पृ॰ 180. आई॰ऍस॰बी॰ऍन॰ 978-81-8220-167-5.
2. ↑  "Masani Amman temple – Coimbatore". kovaizone.in. मूल से 2 दिसंबर 2019 को पुरालेखित. अभिगमन तिथि 3 जून 2023.
3. ↑  "Masaniamman Temple". tripadvisor.in.
4. ↑  "Sri Masaniamman temple". dinamalar.com.
5. ↑  "மிளகாய் அரைத்து பூசினால்... நீதி வழங்கும் மாசாணியம்மன்". oneindia.com. 29 August 2015.
6. ↑  "Grind Chillies at Masani Amman Temple and Get Your Wishes Granted!". nativeplanet.com. 5 August 2016.
**बेटी बेटे** 1964 में बनी हिन्दी भाषा की फिल्म है। इसे एल॰ वी॰ प्रसाद ने निर्मित और निर्देशित किया था। इसकी मुख्य भूमिकाओं में सुनील दत्त, सरोजा देवी और जमुना हैं। संगीत शंकर-जयकिशन का है।

संक्षेप
-------

तीन छोटे बच्चों के साथ एक विधुर खुद को कर्ज में पाता है। वह अंधा हो जाता है और अपनी नौकरी खो देता है और अस्पताल में भर्ती हो जाता है। घर लौटने पर, वह हृदयहीन जमींदार की आलोचना करता है कि वह "केवल" अंधा हुआ और इसकी बजाय उसे मर जाना चाहिये था। 

क्योंकि यदि वह मर चुका होता, तो बच्चों को अनाथालय में छोड़ा जा सकता था। वह घर में प्रवेश नहीं करने का फैसला करता है और गायब हो जाता है। बच्चों को घर से निकाल दिया जाता है। वे एक दूसरे के साथ संपर्क खो देते हैं। साल बीत जाते हैं। बच्चे अलग-अलग परिस्थितियों में अलग-अलग घरों में बड़े होते हैं। लेकिन भाग्य ने फैसला किया है कि परिवार हमेशा के लिए अलग नहीं रहेगा।

मुख्य कलाकार
------------

* सुनील दत्त — रामू / कृष्णा
* सरोजा देवी — सरोज
* जमुना — लक्ष्मी
* महमूद — मुन्ना / महेश
* शुभा खोटे — सरला
* जयन्त — रघु
* आग़ा — परमानंद
* राजेन्द्रनाथ — शंकर
* निरंजन शर्मा — मधु के पिता

संगीत
-----

सभी शंकर-जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "आज कल में ढल गया" | शैलेन्द्र | मोहम्मद रफ़ी | 5:42 |
| 2. | "नैनों वाली तेरे नैना जादू" | शैलेन्द्र | मोहम्मद रफ़ी | 3:26 |
| 3. | "राधिके तूने बँसुरी चुराई" | शैलेन्द्र | मोहम्मद रफ़ी | 3:27 |
| 4. | "आज कल में ढल गया" (II) | शैलेन्द्र | लता मंगेशकर | 3:30 |
| 5. | "गोरी चलो ना हँस की चाल" | हसरत जयपुरी | मोहम्मद रफ़ी, आशा भोंसले | 3:34 |
| 6. | "आदमी वो है जो खेला करे" | हसरत जयपुरी | मोहम्मद रफ़ी | 4:06 |
| 7. | "अगर तेरी जलवा नुमाई ना होती" | हसरत जयपुरी | मोहम्मद रफ़ी, सुमन कल्याणपुर | 4:54 |

बाहरी कड़ियाँ
-------------

* *बेटी बेटे*  इंटरनेट मूवी डेटाबेस पर
बेटा ऐन्ड्रौमिडे (β And)
बेटा ऐन्ड्रौमिडे देवयानी (ऐन्ड्रौमे
डा) तारामंडल में 'β' द्वारा नामांकित तारा है
**बेटा ऐन्ड्रौमिडे**, जिसका बायर नाम भी यही (β Andromedae या β And) है, देवयानी तारामंडल का दूसरा सब से रोशन तारा है और पृथ्वी से दिखने वाले तारों में से ५५वाँ सब से रोशन तारा है। यह हमसे २०० प्रकाश-वर्ष की दूरी पर स्थित है। वैज्ञानिकों को बेटा ऐन्ड्रौमिडे का एक परिवर्ती तारा होने का शक़ है क्योंकि पृथ्वी से इसका औसत सापेक्ष कांतिमान (यानि चमक का मैग्निट्यूड) +२.०१ से २.१० के बीच बदलता रहता है।

अन्य भाषाओँ में
---------------

अंग्रेज़ी में बेटा ऐन्ड्रौमिडे को "मीराक" (Mirach) भी कहा जाता हैं। यह नाम अरबी भाषा के "मीज़र" (ميزر‎) से लिया गया है, जिसका अर्थ "कमरबंद" है। देवयानी तारामंडल में जो तारों को काल्पनिक लकीरों से जोड़कर एक स्त्री की आकृति बनती है, बेटा ऐन्ड्रौमिडे उसकी कमर पर स्थित है।

तारे का ब्यौरा
--------------

बेटा ऐन्ड्रौमिडे एक M0 III श्रेणी का एक लाल दानव तारा है। यह हमारे सूरज के द्रव्यमान (मास) का ३ से ४ गुना द्रव्यमान रखता है लेकिन इसका व्यास (डायामीटर) सूरज के व्यास का लगभग ९० गुना है। अन्य लाल दानवों की तरह इसका सतही तापमान अन्य तारों से थोड़ा ठंडा है और ३,८०० कैल्विन अनुमानित किया गया है। बेटा ऐन्ड्रौमिडे की निहित चमक (निरपेक्ष कान्तिमान) हमारे सूरज की चमक की १,९०० गुना है।

आकाश में दूरबीन से बेटा ऐन्ड्रौमिडे देखने पर इस से बहुत समीप ऍन॰जी॰सी॰ ४०४ नामक आकाशगंगा नज़र आती है, जिसे कभी-कभी "मीराक का भूत" (अंग्रेज़ी में मिराक्स गोस्ट, Mirach's ghost) भी बुलाया जाता है।

इन्हें भी देखें
---------------

* लाल दानव तारा
* देवयानी तारामंडल
* सबसे रोशन तारों की सूची

सन्दर्भ
-------

1. ↑  "सिम्बाद ताराकोष में बेटा ऐन्ड्रौमिडे का ब्यौरा". मूल से 4 मार्च 2016 को पुरालेखित. अभिगमन तिथि 8 सितंबर 2011.
2. ↑  NSV 414 Archived 2011-05-19 at the Wayback Machine, database entry, table of suspected variable stars, Combined General Catalog of Variable Stars (GCVS4.2, 2004 Ed.), N. N. Samus, O. V. Durlevich, et al. Centre de Données astronomiques de Strasbourg ID II/250 Archived 2015-07-01 at the Wayback Machine.
3. ↑  Mirach's Ghost (NGC 404) Archived 2011-10-17 at the Wayback Machine, *The Internet Encyclopedia of Science*, David Darling.
बेटा कैसिओपिये शर्मिष्ठा तारामंडल में 'β' के चिह्न द्वारा नामांकित तारा है
**बेटा कैसिओपिये**, जिसका बायर नाम भी यही (β Cassiopeiae या β Cas) है, शर्मिष्ठा तारामंडल के क्षेत्र में स्थित एक तारा है। यह पृथ्वी से दिखने वाले तारों में से ७१वाँ सब से रोशन तारा है। पृथ्वी से देखी गई इस तारे की चमक (सापेक्ष कान्तिमान) २.२७ मैग्नीट्यूड है और यह हमसे लगभग ५४ प्रकाश वर्ष की दूरी पर स्थित है।

अन्य भाषाओँ में
---------------

बेटा कैसिओपिये तारे को "कैफ़" (Caph) भी कहते हैं, जो अरबी भाषा के "अल​-कफ़ अल​-ख़ज़ीब" (الکف‌الخضیب‎) से आया है और जिसका अर्थ "(महन्दी से) रंगी हुई हथेली" है।

विवरण
-----

बेटा कैसिओपिये F2 III या F2 IV श्रेणी का पीला-सफ़ेद दानव या उपदानव तारा है, जिसका द्रव्यमान हमारे सूरज के द्रव्यमान का २ गुना और व्यास (डायामीटर) हमारे सूरज के व्यास का ४ गुना है। इसकी तारे की निहित चमक (निरपेक्ष कान्तिमान) सूरज की लगभग २७ गुना है। इसका सतही तापमान लगभग ७,००० कैल्विन अनुमानित किया गया है। यह कभी A श्रेणी का मुख्य अनुक्रम तारा हुआ करता था जिस्क्र केंद्र का हाइड्रोजन इंधन अब ख़त्म हो चुका है और जो अब ठंडा होकर आकार में फूलने लगा है। यह फूलते-फूलते कभी एक लाल दानव तारा बन जाएगा। यह एक परिवर्ती तारा भी है जिसकी चमक हर २.५ घंटे के अरसे में पहले बढ़कर +२.२५ मैग्नीट्यूड हो जाती है और फिर घटकर +२.३१ मैग्नीट्यूड हो जाती है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।

शक्तिशाली दूरबीनों से देखने पर ज्ञात हुआ है कि बेटा कैसिओपिये एक द्वितारा है जिसका एक धुंधला सा साथी है जो हर २७ दिनों में मुख्य तारे की एक परिक्रमा पूरी कर लेता है।

इन्हें भी देखें
---------------

* शर्मिष्ठा तारामंडल
* सबसे रोशन तारों की सूची
* उपदानव तारा
* दानव तारा

सन्दर्भ
-------

1. ↑  Perryman, M. A. C.; एवं अन्य (1997), "The Hipparcos Catalogue", *Astronomy & Astrophysics*, **323**: L49–L52, बिबकोड:1997A&A...323L..49P
**महाराज कृष्ण कौशिक** (जन्म 2 मई, 1955) भारत की राष्ट्रीय फील्ड हॉकी टीम के पूर्व खिलाडी और भारतीय पुरुष एवं महिला हॉकी टीम के कोच रहे थे। कृष्ण कौशिक मॉस्को, सोवियत संघ में आयोजित 1980 के ग्रीष्मकालीन ओलिंपिक में स्वर्ण पदक विजेता टीम के सदस्य रहे। खेल एवं युवा कल्याण विभाग ने उन्हें मप्र राज्य हाॅकी अकादमी के चीफ सलाहकार कोच के रूप में नियुक्त किया। भारत सरकार ने उन्हें 1998 में अर्जुन पुरस्कार से सम्मानित किया। भारतीय हॉकी में उनके कोचिंग योगदान के लिए उन्हें 2002 में द्रोणाचार्य पुरस्कार मिला। उन्होंने 'द गोल्डन बूट' नामक पुस्तक भी लिखी।

सन्दर्भ
-------


1. ↑  "हॉकी: कौशिक बने भारतीय हॉकी टीम के कोच - Krishna Kaushik named as new coach of Indian Hockey team". *Navbharat Times*. अभिगमन तिथि 2019-11-29.
2. ↑  "अशोक ध्यानचंद का चेला हूं उनसे कैसा टकराव : कौशिक". *Dainik Bhaskar*. 2015-09-13. मूल से 17 दिसंबर 2015 को पुरालेखित. अभिगमन तिथि 2019-11-29.
3. ↑  "महाराज कृष्ण कौशिक भारतीय सीनियर पुरुष हॉकी टीम के कोच नियुक्त". *Jagranjosh.com*. 2013-07-12. मूल से 21 अगस्त 2013 को पुरालेखित. अभिगमन तिथि 2019-11-29.
**महाराजा कृष्ण रसगोत्रा** (एमके रसगोत्रा) भारतीय राजनयिक और अकादमिक हैं, जिन्होंने 1 मई 1982 से 31 जनवरी 1985 तक भारत के विदेश सचिव के रूप में कार्य किया। वह पद्म भूषण पुरस्कार प्राप्तकर्ता है।

प्रारंभिक जीवन
--------------

उनका जन्म 11 सितंबर 1924 को हुआ था, और उन्होंने पंजाब विश्वविद्यालय से अंग्रेजी में मास्टर ऑफ आर्ट्स की डिग्री प्राप्त की।

कैरियर
------

### कैरियर का आरंभ

रसगोत्रा 1944 से 1946 तक गवर्नमेंट कॉलेज, लाहौर में ट्यूटर थे, 1946 में एसए कॉलेज फॉर वूमेन, सियालकोट में अंग्रेजी विभाग के प्रमुख और 1947 में लुधियाना के आर्य कॉलेज में अंग्रेजी विभाग के प्रमुख थे। उन्हें मार्च 1948 में पंजाब एजुकेशनल सर्विस में नियुक्त किया गया और 1948 और 1949 में सतीश चंदर धवन गवर्नमेंट कॉलेज में अंग्रेजी के लेक्चरर के रूप में भी काम किया।

उन्हें 27 सितंबर 1949 को भारतीय विदेश सेवा में नियुक्त किया गया था। अपने बाद के कैरियर में, वह यूनाइटेड किंगडम में भारत के उच्चायोग और मोरक्को, ट्यूनीशिया, नीदरलैंड, नेपाल, फ्रांस और यूनेस्को में राजदूत थे। 

### भोपाल आपदा

वह भोपाल आपदा के दौरान विदेश सचिव थे। यह 1984 में नई दिल्ली में संयुक्त राज्य अमेरिका के दूतावास के मिशन के तत्कालीन उप-प्रमुख द्वारा, एक समाचार चैनल के साथ एक साक्षात्कार में दावा किया गया था कि विदेश सचिव के माध्यम से सरकार और उप-प्रमुख के बीच वॉरेन एंडरसन की रिहाई से संबंधित संचार हुआ। करण थापर के साथ हुए एक साक्षात्कार में, श्री रासगोत्रा ने कहा कि वॉरेन एंडरसन को रिहा करना सही काम था, क्योंकि उन्हें पहले से सुरक्षित मार्ग का वादा किया गया था।

संदर्भ
------


1. ↑  "Padma Awards" (PDF). Ministry of Home Affairs, Government of India. 2015. मूल (PDF) से November 15, 2014 को पुरालेखित. अभिगमन तिथि July 21, 2015.
2. ↑  Information from www.outlookindia.com[*मृत कड़ियाँ*]
3. ↑  Interview with NDTV
4. ↑  
"Interview with M. K. Rasgotra", *The Hindu*, 18 June 2010, मूल से 18 June 2010 को पुरालेखित
***मुझसे शादी करोगे*** एक भारतीय रियलिटी टेलीविजन श्रृंखला है जिसका प्रीमियर 17 फरवरी 2020 को कलर्स टीवी पर हुआ था। पारस छाबड़ा और शहनाज़ कौर गिल अभिनीत गौतम गुलाटी (पूर्व में मनीष पॉल ) द्वारा होस्ट किया गया, जो प्रतियोगियों में से अपने लिए एक उपयुक्त जीवन साथी खोजने की कोशिश करते हैं। 17 मार्च 2020 को, एंडेमोल शाइन इंडिया ने घोषणा की कि वे वैश्विक कोविड-19 विश्वमारी के कारण प्रसार को कम करने और सरकार द्वारा सुझाए गए सुरक्षा और एहतियाती उपायों का पालन करने के लिए स्वेच्छा से अपने सभी प्रशासनिक और उत्पादन विभागों को अगली सूचना तक निलंबित कर रहे हैं। यह फेडरेशन ऑफ वेस्टर्न इंडिया सिने एम्प्लॉइज (FWICE) और इंडियन फिल्म एंड टेलीविजन डायरेक्टर्स एसोसिएशन (IFTDA) द्वारा 19 मार्च से जून 2020 तक फिल्म, टीवी शो और वेब सीरीज की शूटिंग आयोजित करने के फैसले के मद्देनजर भी है। इसलिए शो को मूल ऑफ एयर तिथि से पहले समाप्त करना पड़ा। कथित तौर पर शहनाज़ कौर गिल के जल्दी बाहर निकलने और शो छोड़ने की मांग का कारण सिद्धार्थ शुक्ला - बिगबॉस 13 के विजेता के लिए उनका प्यार था

संकल्पना
--------

ऑडिशन में, पारस छाबड़ा और शहनाज कौर गिल ने पांच-पांच प्रतियोगियों को चुना, जिन्हें वे बेहतर तरीके से जानना चाहते हैं। दोनों को उनके पांच सुहागरात के साथ एक घर में बंद कर दिया जाएगा। 13 सप्ताह की अवधि में, वे अपने जीवन साथी को खोजने की कोशिश करेंगे, जिसे बाद में घटाकर 25 दिन कर दिया गया।

संदर्भ
------

1. ↑  "Mujhse Shaadi Karoge". *Voot*. अभिगमन तिथि 17 February 2020.
2. ↑  "Here is the first look of Paras Chhabra and Shehnaaz Gill's 'Swayamvar'; watch promo". *The Times of India*. n.d.
3. ↑  March 19, 2020. "Shehnaz Gill Walks Out of Mujhse Shaadi Karoge Without Partner, Says She Loves Sidharth Shukla". *www.news18.com* (अंग्रेज़ी में).
4. ↑  "Mujhse Shaadi Karoge launch: Highlights". *The Indian Express*. 17 February 2020. अभिगमन तिथि 17 February 2020.
**मुजफ्फर इकबाल:** ( पंजाबी / उर्दू : مظفر اقبال‎ ; जन्म 3 दिसंबर, 1954 को लाहौर, पंजाब, पाकिस्तान में) एक पाकिस्तानी-कनाडाई इस्लामी विद्वान और लेखक हैं। इकबाल ने सस्केचेवान विश्वविद्यालय से रसायन विज्ञान के क्षेत्र में डॉक्टरेट (1983) प्राप्त किया। "इस्लाम और आधुनिकता" इकबाल के ध्यान का केंद्र बन गया है, और उन्होंने इस्लामी दुनिया के आधुनिकता के दृष्टिकोण के विभिन्न पहलुओं पर 100 से अधिक लेख प्रकाशित किए हैं।

कैरियर
------

वर्तमान में, डॉ. इकबाल सेंटर फॉर इस्लामिक साइंसेज, कनाडा के अध्यक्ष हैं। 1992-1996 के बीच, इकबाल ने निदेशक (वैज्ञानिक सूचना) COMSTECH, OIC (इस्लामी सहयोग संगठन) के वैज्ञानिक और तकनीकी सहयोग पर मंत्रिस्तरीय स्थायी समिति के रूप में काम किया। 1996-1998 तक, उन्होंने पाकिस्तान एकेडमी ऑफ साइंसेज के निदेशक (वैज्ञानिक सहयोग) के रूप में कार्य किया। 1999 और 2002 के बीच, वह सेंटर फॉर थियोलॉजी एंड नेचुरल साइंसेज (CTNS), बर्कले, ग्रेजुएट थियोलॉजिकल यूनियन के एक शोध केंद्र के विज्ञान और धर्म पाठ्यक्रम कार्यक्रम के निदेशक थे। 2000 में, डॉ. इकबाल ने सेंटर फॉर इस्लाम एंड साइंस,  अल्बर्टा, कनाडा, (2013 में सेंटर फॉर इस्लामिक साइंसेज का नाम बदलकर) की स्थापना की। 2009 में, उन्होंने विशेष रूप से प्राथमिक इस्लामी स्रोतों, *द इंटीग्रेटेड एनसाइक्लोपीडिया ऑफ द कुरआन* (IEQ) क़ुरआन का एकीकृत विश्वकोश पर आधारित कुरआन की पहली अंग्रेजी भाषा के विश्वकोश का निर्माण करने के लिए एक परियोजना शुरू की। पहला खंड 2013 में प्रकाशित हुआ था; 2020 में, परियोजना को एक ऑनलाइन विश्वकोश बनने के लिए पुन: कॉन्फ़िगर किया गया था। इकबाल विज्ञान और सभ्यता, *इस्लामी विज्ञान (पूर्व में, इस्लाम और विज्ञान)* पर इस्लामी दृष्टिकोण के एक जर्नल के संपादक हैं।

पब्लिकेशन
---------

### उर्दू

मुजफ्फर इकबाल जंग-ए आज़ादी से हसूले आज़ादी तक। लाहौर: संग-ए-मील प्रकाशक, 1977। पाकिस्तान आंदोलन के इतिहास पर एक किताब। 

### अंग्रेजी में

* मुजफ्फर इकबाल और जफर इशाक अंसारी (अनुवादक)। कुरान को समझने की दिशा में। वॉल्यूम। सातवीं। इस्लामिक फाउंडेशन, 2001. सैयद अबुल अला मौदूदी की तफ़ीम अल-क़ुरान का अंग्रेजी अनुवाद।
* मुजफ्फर इकबाल. इस्लाम और विज्ञान। एल्डरशॉट: एशगेट, 2002. रूटलेज रिवाइवल सीरीज़ 2017 में पुनर्मुद्रित; इस्लाम और विज्ञान के रूप में पाकिस्तान में पुनर्मुद्रित: इस्लाम और विज्ञान प्रवचन के मौलिक प्रश्नों में अन्वेषण। लाहौर: सुहैल अकादमी, 2004। फारसी अनुवाद, अस्ताना क़ुद्स, मशहद, 2010।
* मुजफ्फर इकबाल. विज्ञान और इस्लाम । ग्रीनवुड प्रेस, 2007. प्रतिनिधि। आफ्टरवर्ड के साथ द मेकिंग ऑफ इस्लामिक साइंस। इस्लामिक बुक ट्रस्ट, 2009।
* मुजफ्फर इकबाल. इस्लाम, विज्ञान, मुस्लिम और प्रौद्योगिकी: मुजफ्फर इकबाल के साथ बातचीत में सैय्यद हुसैन नस्र। इस्लामिक बुक ट्रस्ट, 2007. प्रतिनिधि। शेरवुड पार्क: अल कलाम प्रकाशन, 2007; तेहरान: मानविकी और सांस्कृतिक अध्ययन संस्थान, 2008; इस्लामाबाद: दोस्त प्रकाशन, 2009।
* मुजफ्फर इकबाल. मदीना में डॉन: एक तीर्थयात्री का मार्ग। इस्लामिक बुक ट्रस्ट, 2008. प्रतिनिधि। दोस्त प्रकाशन, 2009।

### इकबाल द्वारा संपादित पुस्तकें (साहित्य, अंग्रेजी)

इस्लाम एंड साइंस: हिस्टोरिक एंड कंटेम्परेरी पर्सपेक्टिव्स , 4 खंड।, एल्डरशॉट: एशगेट, 2011, रूटलेज द्वारा पुनर्मुद्रित, 2018।

संदर्भ
------

1. ↑  "Center for Islamic Sciences".
2. ↑  "Center for Islamic Sciences". *cis-ca.org*. अभिगमन तिथि 2021-07-26.

बाहरी कड़ियाँ
-------------

* सेंटर फॉर इस्लामिक साइंसेज, कनाडा में
* कुरआन और विज्ञान जर्नल: प्रोफेसर मुजफ्फर इकबाल
* रिसर्च सेंटर फॉर इस्लामिक लेजिस्लेटिव एंड एथिक्स में
मर्कोसुर सदस्य देश
पुर्तगाली और स्पेनी प्रतीक
मर्कोसुर 2005
**मर्कोसुर** या **मर्कोसुल** (स्पेनी: *Mercado Común del Sur*, पुर्तगाली: *Mercado Comum do Sul*, गुआरानी: *Ñemby Ñemuha*, हिन्दी: दक्षिणी साझा बाजार) दक्षिण अमेरिकी देशों का एक क्षेत्रीय व्यापार संगठन है जिसके सदस्य अर्जेंटीना, ब्राजील, उरुग्वे और पैराग्वे हैं। संगठन की स्थापना सन १९९१ में एसन्शियन संधि के द्वारा की गयी थी, जिसे १९९४ में संशोधित कर ऑरो प्रेटो संधि का रूप दिया गया। इस संगठन का उद्देश्य सदस्य देशों के बीच मुक्त व्यापार के अतिरिक्त लोगों, माल और मुद्रा का मुक्त प्रवाह है। संगठन का मुख्यालय उरुग्वे की राजधानी मोंटेवीडियो में है और इसकी आधिकरिक भाषायें पुर्तगाली, स्पेनी और गुआरानी हैं।

वर्तमान में चिली, बोलीविया, कोलम्बिया, ईक्वाडोर और पेरू को सहयोगी सदस्य का दर्जा दिया गया है। वेनेजुएला ने सदस्यता समझौते पर १७ जून, २००६ को हस्ताक्षर किए, पर एक पूर्ण सदस्य बनने से पहले वेनेजुएला को पैराग्वे और ब्राजील की संसदों द्वारा इसका अनुमोदन चाहिए। दिसम्बर २००४ के राष्ट्रपति शिखर सम्मेलन में मर्कोसुर संसद की स्थापना पर सहमति हुई थी। इस संसद मे प्रत्येक सदस्य देश के १८ प्रतिनिधि वांछित हैं।

सन्दर्भ
-------

1. ↑  मर्कोसुर संसद मतभेदों के साथ आरम्भ। Archived 2009-04-27 at the Wayback Machine रॉयटर्स. १४ दिसम्बर २००६।

बाहरी कड़ियाँ
-------------

* साँचा:स्पेनी चिह्नसाँचा:पुर्तगाली चिह्न आधिकारिक जालस्थल
भूमिगत भूकंपीय तरंग
**माइक्रोजोनिंग** का अर्थ सूक्ष्म वर्गीकरण करना होता है। इसमें सतह की जमीन की संरचना की जांच की जाती है। भूकंप के समय इमारत का भविष्य काफी कुछ तक जमीन की संरचना पर भी निर्भर करता है। यदि भवन किसी नमी वाली सतह पर बना है यानी रिज क्षेत्र या किसी ऐसी मिट्टी में जो लंबे समय तक पानी को सोखती है तो उसे खतरा अधिक होता है। वहां मिट्टी ढीली हो जाती है, अतः खतरा बढ़ जाता है। जहां मिट्टी शुष्क या बालू वाली हो, या पत्थर की चट्टानें नीचे हों, तो उसके भूकंप के समय अलग-अलग प्रभाव होते हैं। 

माइक्रोजोनिंग में क्षेत्र में प्रति २०० से ५०० मीटर की दूरी पर जमीन में ड्रिलिंग से छेद करके मिट्टी के नमूने एकत्र किए जाते हैं तथा उसकी वैज्ञानिक जांच के बाद तय किया जाता है कि वह स्थान कितना संवेदनशील हैं। विश्व के बहुत से बड़े शहरों की माइक्रोज़ोनिंग की जा चुकी है। भारत की राजधानी दिल्ली की माइक्रोजोनिंग भी की जा चुकी है तथा भूंकप के हिसाब से इसे नौ भागों में विभाजित किया जा चुका है। इनमें घनी आबादी वाले यमुनापार समेत तीन जोन सर्वाधिक खतरनाक हैं। पांच जोन मध्यम खतरे वाले हैं तथा सिर्फ एक जोन ही सुरक्षित है। शहरॊ में भवन निर्माण के दौरान माइक्रोजोनिंग के नतीजों के आधार पर भवनों में भूकंपरोधी तकनीक इस्तेमाल की जाए तो खतरे को काफ़ॊ हद तक कम किया जा सकता है।

भूकंप जोन
---------

भूकंप का खतरा हर जगह अलग-अलग होता है। इस खतरे के हिसाब से भूमियों को चार हिस्सों में बांटा जाता है। ये जोन २ से ५ तक कहलाते हैं। इनमें सबसे कम खतरे वाला जोन २ होता है तथा सबसे ज्यादा खतरे वाला जोन-५ है। भारत में पूर्वोत्तर के सभी राज्य, जम्मू-कश्मीर, उत्तराखंड तथा हि.प्र. के कुछ हिस्से जोन-५ में आते हैं। उत्तराखंड के कम ऊंचाई वाले हिस्सों से लेकर उ.प्र. के ज्यादातर हिस्से, दिल्ली जोन-४ में आते हैं। मध्य भारत अपेक्षाकृत कम खतरे वाले हिस्से जोन-३ में आता है जबकि दक्षिण के ज्यादातर हिस्से सीमित खतरे वाले जोन-२ में आते हैं।

यह एक मोटा वर्गीकरण है। दिल्ली में कुछ इलाके हैं जो जोन-५ की तरह खतरे वाले हो सकते हैं। इस प्रकार दक्षिण राज्यों में कई स्थान ऐसे हो सकते हैं जो जोन-४ या जोन-५ जैसे खतरे वाले हो सकते हैं। दूसरे जोन-५ में भी कुछ इलाके हो सकते हैं जहां भूकंप का खतरा बहुत कम हो और वे जोन-2 की तरह कम खतरे वाले हों। इसके लिए भूकंपीय माइक्रोजोनेशन की आवश्यकता होती है।

सन्दर्भ
-------

* काफी हद तक कम हो सकते हैं भूकंप के खतरे। हिन्दुस्तान लाइव